钦定古今图书集成/明伦汇编/家范典/第046卷 > 春秋四传 > 《王使会葬成风》
## 钦定古今图书集成/明伦汇编/家范典/第046卷 > 春秋四传 > 《王使会葬成风》

《春秋》：文公五年“春三月，王使召伯来会葬。”

《左传》：“王使荣叔来含且赗，召昭公来会葬，礼也。”
《穀梁传》：会葬之礼于鄙上。

《胡传》：“王臣下聘桓公，冢宰书名示贬，而大夫再聘，则
无讥焉。或以为从同同也；或以为同则书重也。成风
薨，王使荣叔归含且赗，既不称天矣，及使召伯来会
葬，又与贬焉，何也？归含且赗，施于妾母已稠叠矣，又
使卿来会葬，恩数有加焉，是将祔之于庙也，而致礼
于成风尽矣。聘一也，含赗而又葬，则其事益隆，乱人”
伦、废王法甚矣。再不称“天”者，圣人于此尤谨其戒，而
不敢略也。

〈大全〉程子曰：“天子以妾母同嫡，乱天理也，故不称天。圣人于此尤谨其戒。”